cyanic-selkie/wikianc huggingface dataset:
डियर कमरेड (साउन्डट्र्याक)
चलचित्रको साउन्डट्र्याक तेलुगु, तमिल, मलयालम र कन्नड भाषाहरूमा रिलीज गरिएको थियो । लिरिक्स रहमान, चैतन्य प्रसाद र कृष्ण कन्थले तेलुगु, कार्तिक नेथा, विवेका, मोहन राजन, स्टोनी साइको, डोप ड्याडी र जस्टिन प्रभाकरणले तमिल, जो पल र धनन्जय रंजनले क्रमशः मलयालम र कन्नड भाषाहरूको लागि लेखेका थिए । पहिलो एकल ट्र्याक क्रमशः सबै चार भाषाहरूमा ८ अप्रिल २०१९ मा रिलीज भयो ।
चौथो एकल, "द क्यान्टीन गीत" ३० जुन २०१९ मा रिलीज भएको थियो, चार सङ्गीत निर्देशक कार्तिक रोड्रिग्ज, निवास के प्रसन्ना, जेक्स बिजोय र चरण राजले चारै भाषामा आफ्नो आवाज दिए । पाँचौं एकल ट्र्याक, शीर्षक "कमरेड एन्थम" १८ जुलाई २०१९ मा रिलीज भयो । यस गीतलाई मूल संस्करणको लागि विजय देवरकोन्डाले गाएका थिए, जबकि अभिनेता विजय सेतुपति तामिल र दुलकर सलमानले मलयालममा क्रमश: गाए ।
हेलो इन्डिया द्वारा प्रायोजित गरिएको प्रचार सङ्गीत कार्यक्रम "डियर कमरेड म्यूजिक फेस्टिवल" बेङ्गलुरुमा १२ जुलाई २०१९ मा, कोचिनमा १३ जुलाई २०१९ मा, चेन्नईमा १८ जुलाई २०१९ मा र हैदराबादमा १९ जुलाई २०१९ मा चलचित्रको प्रचार प्रयोजनका लागि आयोजना गरिएको थियो । सम्पूर्ण साउन्डट्र्याक एल्बम जुन अन्य तीनवटा गीतहरू समावेश गर्दछ, लाहारी म्यूजिक द्वारा २३ जुलाई २०१९ मा रिलीज गरिएको थियो ।
सालको पातको टपरी हुनी
सालको पातको टपरी गीतमा वसन्त थापाको सङ्गीत, कुलेन्द्र विक र विष्णु माझीको स्वर रहेको छ।
पृष्ठ भूमि
यो गीतले युट्युबमा सबैभन्दा बढी हेरिएको लोक दोहोरी गीतको किर्तिमानी कायम गरेको छ। यस गीतलाई तीन महिनामा युट्युबमा ३ करोड ५० लाखपटक भन्दा बढि हेरिएको छ। नेपाली लोक दोहोरी गीतको इतिहासमै युट्युबमा यो गीतले नयाँ कीर्तिमान बनाएको हो।
शब्दहरू
होइ भाको एउटा जाले रुमाल फुल भरेको छैन के लैजान्छौ सानु तिम्ले पिरतीमा बैना पिरतीमा बैना ए हे बरै हे बरै सालको पातको टपरी हुने हे बरै नहुने सल्लैको तिम्रो माया कति छ कति हे बरै नलाउ पछि हल्लैको हो.. सालको पातको टपरी हुने हे बरै नहुने सल्लैको तिम्रो माया कति छ कति हे बरै नलाउ पछि हल्लैको तिम्रो माया कति छ कति हे बरै नलाउ पछि हल्लैको
मुटु कहाँ बैना मार्यौ मै सोझीलाइ जलाइ हे... मुटु कहाँ बैना मार्यौ मै सोझीलाइ जलाइ कलेजीमा झुपडी देउ रुमाल नदेउ मलाई रुमाल नदेउ मलाई ए हे बरै हे बरै सालको पातको टपरी हुने हे बरै नहुने सल्लैको तिम्रो माया कति छ कति हे बरै नलाउ पछि हल्लैको हो.. सालको पातको टपरी हुने हे बरै नहुने सल्लैको तिम्रो माया कति छ कति हे बरै नलाउ पछि हल्लैको तिम्रो माया कति छ कति हे बरै नलाउ पछि हल्लैको
पानीको रिस गर्ने माछी कहाँ होला र सानु होइ पानीको रिस गर्ने माछी कहाँ होला र सानु डालीको रिस फुलले गरे मैले त जानु मैले त के जानु ए हे बरै हे बरै सालको पातको टपरी हुने हे बरै नहुने सल्लैको तिम्रो माया कति छ कति हे बरै नलाउ पछि हल्लैको हो.. सालको पातको टपरी हुने हे बरै नहुने सल्लैको तिम्रो माया कति छ कति हे बरै नलाउ पछि हल्लैको तिम्रो माया कति छ कति हे बरै नलाउ पछि हल्लैको
छेउमै छ नि लाली फुल प्याउली किन हेर्छौ होइ छेउमै छ नि लाली फुल प्याउली किन हेर्छौ जुगै काट्ने आश छ मलाई मन किन फेर्छौ मन किन फेर्छौ ए हे बरै हे बरै सालको पातको टपरी हुने हे बरै नहुने सल्लैको तिम्रो माया कति छ कति हे बरै नलाउ पछि हल्लैको हो.. सालको पातको टपरी हुने हे बरै नहुने सल्लैको तिम्रो माया कति छ कति हे बरै नलाउ पछि हल्लैको तिम्रो माया कति छ कति हे बरै नलाउ पछि हल्लैको
आउँदा जाँदा देउरालीमा फुल चढाउँछु मैले होइ आउँदा जाँदा देउरालीमा फुल चढाउँछु मैले तिम्लाई सम्झी चढाको फुल ओइलिदैन कहिले ओइलिदैन कहिले ए हे बरै हे बरै सालको पातको टपरी हुने हे बरै नहुने सल्लैको तिम्रो माया कति छ कति हे बरै नलाउ पछि हल्लैको हो.. सालको पातको टपरी हुने हे बरै नहुने सल्लैको तिम्रो माया कति छ कति हे बरै नलाउ पछि हल्लैको तिम्रो माया कति छ कति हे बरै नलाउ पछि हल्लैको
जोडी पंक्षी देखे पनि घर मुनिको बोटमा होइ जोडी पंक्षी देखे पनि घर मुनिको बोटमा तारा खस्दा तिम्रै नाम आउँछ मेरो ओठमा आउँछ मेरो ओठमा ए हे बरै हे बरै सालको पातको टपरी हुने हे बरै नहुने सल्लैको तिम्रो माया कति छ कति हे बरै नलाउ पछि हल्लैको हो.. सालको पातको टपरी हुने हे बरै नहुने सल्लैको तिम्रो माया कति छ कति हे बरै नलाउ पछि हल्लैको तिम्रो माया कति छ कति हे बरै नलाउ पछि हल्लैको
शाखा
शाखा गोत्रसँग अत्यन्त निकटतम सम्बन्ध राख्ने विषय हो । शाखा, सूत्र र प्रवर बिना गोत्रको अर्थ नरहने र परिचय नखुल्ने हुँदा गोत्रसँगै शाखा, सूत्र र प्रवरको पनि ज्ञान हुन जरुरी हुन्छ । वास्तवमा शाखा के हो ? शाखा र सूत्र किन एक अर्कासँग अनन्यायोश्रीत छन् ? यस विषयमा प्रष्ट हुन जरुरी छ ।
शाखा परिचय
हिन्दु समाजमा व्याक्तिको परिचगय उसको पूर्खासँग जोडिएको हुन्छ । किनकी हरेक चिजको सुरुवात मुहान अर्थात जराबाट हुने हुँदा मानव समाजको परिचय पनि त्यसको जरासँग जोडिएको हुन्छ । समाजको मुहान वा जरा भनेकै उसको पूर्खा हो । हिन्दू दर्शन अनुसार पूर्खा पहिचान गर्ने सबै भन्दा वैज्ञानिक विधी भनेको गोत्र, शाखा, सूत्र र प्रवर हुन्। यसरी हिन्दू समाजमा व्याक्तिको परिचय उसको गोत्रसँग र गोत्र व्याक्तिको प्राचिन पुर्खासँग जोडिएको हुन्छ । हिन्दु समाज वैद्धिक विधिअनुरुप सञ्चालन हुने समाज भएकोले हिन्दूहरूको प्राचिन धर्म ग्रन्थ वेदद्वारा नै हिन्दु समाजका हरेक पाटा पक्षहरू निर्देशित हुन्छन् । तसर्थ वेद विना हिन्दू समाजको कल्पना गर्न सकिदैन । यहाँ गोत्र र त्यससँग जोडिने शाखाको प्रसंग छ । वैद्धिक विधि अनुसार हिन्दु समाजलाई चार वेदहरू ( ऋग्वेद, यजुर्वेद, सामवेद, अथर्ववेद ) का विभिन्न शाखाहरू अन्तर्गत विभक्त गरेको पाइन्छ । खासगरी ऋगवेद, सामवेद र यजुर्वेदका विभिन्न शाखाहरू अन्तर्गत प्राचिन हिन्दु समाजला बाँडिएको देखिन्छ । हरेक समाज वा वर्गलाई एक निश्चित शाखा अन्तर्गत राखिएको छ । खासगरी गोत्र सुरुवात गर्ने सप्तऋषिहरूलाई वेदका विभिन्न शाखा अन्तर्गत राखियो र उनका सन्ततीहरूले वेदको त्यही शाखाले निर्देशित गरे अनुसार मात्र सञ्चालित हुनुपर्ने विधी बसालिएको देखिन्छ । त्यही अनुरुप आफ्नो पुर्खाको भागमा परेको वेदको शाखाहरूलाई नै वर्तमानमा गोत्रसँग जोडिएर आउने शाखा भनिएको हो ।
विद्वानहरूको मत
शाखाको विषयमा जोन ब्रग नामक विद्वानले संस्कृतबाट गरेको आफ्नो पूस्तकमा लेखेका छन् :- " जिवनका हरेक अवसरहरू (जन्म, मृत्यु, विवाह आदी) मा गरिने धार्मिक कर्म गर्दा वेदको कुनै खास शाखाको मातहतमा रहेर सामाजिक कर्म गर्नु भनि वैद्धिक समयमा ब्राह्मणहरूलाई छुट्याइएको वेदको शाखा नै गोत्रको शाखा हो । " अथवा वैद्धिक परम्परा अनुसार धार्मिक कर्म गर्दा वेदको कुनै खास शाखा अनुरुप रही काम गर्न ब्राह्मणहरूकालागी छुट्याइएको वेदको शाखा नै गोत्रको शाखा हो । माथिको जोन ब्रगको व्याख्याले दिएको आशय हेर्दा वैद्धिक समयमा विभिन्न ऋषिहरूका सन्तानहरूलाई आफ्नो वंशका धार्मिक सनातन कर्म गर्दा कुनै एक वेदको कुनै खास शाखाद्वारा निर्देशित भइ काम गर्न भाग लगाइएको वेदको शाखा नै त्यस गोत्रको शाखा हो भन्ने दर्शाउँछ । यस धारणामा सत्यता र यथार्थता देखिन्छ । यसैले हरेक गोत्रका व्याक्तिले आफ्नो वैद्धिक शाखा थाहा पाउन आवस्यक छ । वैद्धिक कालमा आ-आफ्नो भागमा परेका शाखाहरूले निर्देशित गरेका आधारमा नै त्यस गोत्रको मुल ऋषिहरू निर्देशित भए र उनिहरूले पनि आफ्नो सन्ततीहरूलाई निर्देशित गर्दै गए । यसरी गोत्रसँगै शाखा क्रमशः अघी बढ्दै गयो । वास्तवमा वेदका हरेक शाखाले जिवनका धार्मिक पक्षहरू तथा कर्मकाण्डका प्रकृयालाई अलग अलग रूपमा निर्देशित गरेको हुन्छ । सोही बमोजिम आफ्नो पुर्खाले अनुशरण गरेको वैद्धिक प्रक्रियालाई उसका भावि सन्तानहरूले पछ्याउँदै जाने र त्यही विधि अन्तर्गत रही काम कारवाही प्रचलनले वैद्धिक शाखाको महत्त्व बढाउँदै लगेको पाइन्छ । अर्को शब्दमा भन्नु पर्दा शाखाले गोत्रलाई प्रष्ट्याउने काम गर्छ । किनकी गोत्रको विकाशलाई नियाल्ने हो भने सुरुका सात ऋषिहरूबाट सुरू भएका सात गोत्र समयक्रमसँगै बढ्दै जानाले एक नामसँग मेलखाने दुइ वा दुइ भन्दा बढी गोत्र विकास हुन गएका छन् । त्यसैले उस्तै नाम भएको कुन चाहीं गोत्र आफ्नो हो भनि छुट्याउन आम जनसाधारणमा भ्रम पर्न जान्छ, यस्तो अवस्थामा गोत्रलाई प्रस्ट्याउने काम शाखाले गर्दछ । गोत्रको नाम जुधेपनि वा उस्तै देखिए पनि शाखा प्रस्टरूपमा अलग हुनेहुँदा शाखाले गोत्रलाई प्रस्ट्याउने काम गर्छ र शाखा विनाको गोत्र आधिकारिक मान्न सकिदैन ।
वेदका शाखाहरू
हरेक वेदलाई विभिन्न शाखामा बाँडिएको छ । वेदका ति शाखाहरू यस प्रकार छन् ।
यसरी चार वेदलाई विभिन्न शाखाहरूमा बाँडिएको छ । सबै ४९ वटा गोत्रहरू यिनै शाखाहरू अन्तर्गत पर्दछन् । यिनै शाखाहरू अन्तर्गत पर्ने गोत्र समुदायहरू आफ्नो वैदिक कर्म यिनै शाखाहरूले निर्देशित गरे अनुरुप नै गर्दछन् ।
आतिशी
आतिशी सिंह जसलाई अतिशी मार्लेना पनि भनिन्छ, एक भारतीय राजनीतिज्ञ, शिक्षाविद्, राजनीतिक कार्यकर्ता र दिल्लीका विधायक हुन्। उनी आम आदमी पार्टीको राजनीतिक मामिला समितिकी सदस्य हुन्। उनले जुलाई २०१५ देखि १७ अप्रिल २०१८ सम्म मुख्यतया शिक्षामा दिल्लीका उपमुख्यमन्त्री मनिष सिसोदियाको सल्लाहकारको रूपमा काम गरिन्।
प्रारम्भिक जीवन र शिक्षा
आतिशीको जन्म ८ जुन १९८१ मा दिल्ली विश्वविद्यालयका प्राध्यापक विजय सिंह र तृप्ता वाहीको घरमा पञ्जाबी राजपूत परिवारमा भएको थियो। माक्र्स र लेनिनको पोर्टम्यान्टोको रूपमा उनलाई उनका आमाबाबुले मध्य नाम 'मार्लेना' दिएका थिए। जब उनी हुर्किइन्, उनले आफ्नो नामको रूपमा "आतिशी" प्रयोग गर्न रोजिन्, आफ्नो उपनाम दैनिक प्रयोगबाट हटाइदिए, किनभने उनी चाहन्थिन् कि मानिसहरु ले आफ्नो वंश भन्दा आफ्नो काममा ध्यान केन्द्रित गरोस्। दिल्लीमा हुर्केपछि, र स्प्रिंगडेल्स स्कूल (पुसा रोड), नयाँ दिल्लीबाट हाई स्कूल पूरा गरेपछि, आतिशीले सन् २००१ मा दिल्लीको सेन्ट स्टीफन्स कलेजबाट इतिहासमा स्नातक गरिन। चाँडै, उनी अक्सफोर्ड विश्वविद्यालयमा गइन् र 2003 मा उनले चेभेनिङ छात्रवृत्तिमा इतिहासमा आफ्नो मास्टर डिग्री पूरा गरिन। २००५ मा उनी रोड्स विद्वानको रूपमा अक्सफोर्डको म्याग्डालेन कलेजमा गइन्।
आतिशीले आन्ध्र प्रदेशको ऋषि भ्याली स्कूलमा केही समय अध्यापन गराएकी थिइन्। उनले गैर-लाभकारी संस्था सम्भावना इन्स्टिच्युट अफ पब्लिक पोलिसीसँग पनि काम गरिसकेकी छिन्।
राजनीतिक करियर
जनवरी २०१३ मा, उनी AAP को लागि नीति निर्माणमा संलग्न भइन्, जुन आन्दोलनमा यसको जरा छ।
उनी २०१५ मध्य प्रदेशको खाण्डवा जिल्लाको जल सत्याग्रहसँग नजिकबाट संलग्न थिइन् र ऐतिहासिक विरोध प्रदर्शनका क्रममा आलोक अग्रवालको अभियानको नेतृत्व गर्ने AAP नेता र कार्यकर्तालाई समर्थन प्रदान गरिन्। २०२० को चुनाव पछि, उनलाई AAP को गोवा इकाईको प्रभारी बनाइयो।
२०१९ लोकसभा चुनाव
आतिशीलाई २०१९ लोकसभा चुनावका लागि पूर्वी दिल्लीको लोकसभा प्रभारीको रूपमा नियुक्त गरिएको थियो। उनले पूर्वी दिल्ली लोकसभा निर्वाचन क्षेत्रबाट २०१९ लोकसभा चुनावको लागि AAP पार्टीको उम्मेद्वारको रूपमा लडेकी थिइन्। उनी भाजपाका उम्मेदवार गौतम गंभीरसँग ४.७७ लाख मतको अन्तरले पराजित भइन्, तेस्रोमा आएकी थिइन्।
२०२० दिल्ली विधान सभा चुनाव
उनी हाल दक्षिण दिल्लीको कालकाजी निर्वाचन क्षेत्रबाट निर्वाचित विधायक हुन्। उनले २०२० दिल्ली विधान सभा चुनावमा भारतीय जनता पार्टीका उम्मेदवार धरमवीर सिंहलाई ११,४२२ मतले पराजित गरेकी थिइन्।
शासन
आतिशीले दिल्लीको एनसीटी सरकारको प्रमुख मोहल्ला सभा परियोजनाको पनि नेतृत्व गरिरहेकी थिइन्। प्रत्येक नागरिकलाई सशक्तिकरण गर्न शासनको विकेन्द्रीकरण गर्ने प्रयास सत्तामा आउनु अघि AAP को प्रमुख प्रतिज्ञा थियो। सन् २०१६ मा दिल्लीका लेफ्टिनेन्ट गभर्नरले उक्त परियोजनालाई अस्वीकार गरेका थिए।
सुनिल बल
बलले सन् २०१६ मा लाओसविरुद्ध भएको मैत्रीपूर्ण खेलमा राष्ट्रिय टोलीका लागि डेब्यु गरेका थिए । साथै २०१८ साफ च्याम्पियनसिप उनको राष्ट्रका लागि पहिलो अन्तर्राष्ट्रिय फुटबल प्रतियोगिता उपस्थिति थियो । उक्त प्रतियोगितामा भुटानसँगको खेलमा उत्कृष्ट प्रदर्शनी गरे पछि सुनिल बल नेपाली फुटबल जगतमा स्टार खेलाडीका रूपमा स्थापित हुन सफल भएका थिए ।
क्लब जीवन
घरेलु फुटबलमा उनी हाल रुस्लान थ्री स्टार क्लबबाट खेल्ने गरेका छन् । त्यसअघि उनले संकटा क्लब तथा सुदूरपश्चिम फुटबल क्लबबाट पनि विभिन्न खाले घरेलु फुटबल प्रतियोगितामा सहभागी जनाउने गर्दथे ।
२०७५ राष्ट्रिय लिग
सुनिल बलले सहिद स्मारक ए-डिभिजन लिग का लागि थ्री स्टार क्लबको तर्फबाट २०७५ सालमा डेब्यु गरेका थिए । साथै उनी अन्य घरेलु प्रतियोगीताका लागि पनि थ्री स्टार क्लबबाटै सहभागीता जनाउने गर्दछन्।
अन्तराष्ट्रिय जीवन
इन्डोनेसियामा सम्पन्न २०१८ एसियाली खेलकुदमा पनि उनी नेपाली राष्ट्रिय यू-२३ टोलीमा पनि सहभागी रहेका थिए । साथै उनले नेपालको प्राय सबै खाले उमेर समुहका टिमबाट सहभागी जानाएका छन् । उनले आफ्नो पहिलो अन्तर्राष्ट्रिय खेल पाकिस्तान विरूद्व खेलेका थिए ।
२०१५ यू-साफ च्याम्पियनसिप
उनी सन् २०१५ मा साफ यू-१९ च्याम्पियनसिप जित्दाका नेपाली टोलीका महत्त्वपूर्ण सदस्य थिए । उनकै फ्रिकिकमा नेपालले उक्त प्रतियोगिताको सेमिफाइनलमा उपाधि दाबेदार मानिएको अफगानिस्तानलाई पराजित गरेको थियो ।
२०१८ साफ च्याम्पियनसिप
२०१८ साफ च्याम्पियनसिप अन्तर्गत समूह चरणको दोस्रो खेलमा नेपालले भुटानलाई ४-० ले पराजित गर्दा सुनिल बलले उत्कृष्ट प्रदर्शन गरेका थिए । नेपाल राष्ट्रिय टोलीबाट तेस्रो पटक खेलिरहेका सुनील पहिलो पटक त्यो खेलम सुरुआती ११ मा परेका थिए । भुटानविरुद्ध सुनीलले १ गोल गर्नुका साथै २ असिस्ट प्रदान गरेका थिए । २१ औँ मिनेटमा सुनीलकै कर्नरमा अनन्त तामाङले हेडरमार्फत गोल गरेका थिए । ७१ औँ मिनेटमा विमल घर्ति मगरको पेनाल्टी गोलरक्षकले रोकेपछि फर्केर आएको बलमा उनले गोल गरे । ८८ औँ मिनेटमा उनकै कर्नरमा निराजन खड्काले गोल गरेका थिए । एकाएक उनको यो भुटान विरूद्वको खेल प्रदर्शनले नेपाली फुटबल प्रेमी माझ स्टार खेलाडीका रूपमा स्थापित हुन सफल भएका थिए । सम्भव भुटानसँगको खेलमा सबैभन्दा उच्च र उत्कृष्ट प्रदर्शनी गरेका सुनिल बलले उक्त खेलमा म्यान अफ दी म्याच घोषित हुन सफल भएका थिए ।
खेल्ने शैली
सुनिल मुख्यतय आक्रामक मीडफिल्डरका रूपमा मैदान उत्रने हुदाँ उनले टीमका लागि जस्तो सुकै अवस्थामा पनि सकारात्मक नतिजा दिलाउने सामर्थ्य राख्छन् । उनको एकल प्रयासले पनि टिमले खेलमा उत्कृष्ट नतिजा ल्याउन सफल रहेको छ । जस्तै उदाहरणमा २०१८ साफ च्याम्पियनसिप को भुटानसँगको खेल पनि हो । साथै उनी एक मिहिनेती खेलाडी पनि हुन् । फ्रि-किक तथा कर्नर किकका लागि उनी उत्कृष्ट खेलाडी हुन् । साथै तेज गति वा रफ्तारमा बललाई विपक्षी टिमको गोल पोष्ट नजिक पुर्याएर अन्य खेलाडीहरूलाई सहि समयमा सहि तरिकाबाट पास उपलब्ध गराउन उनी माहिर रहेका छन् ।
तोरन्लक पर्व
तोरन्लक पर्व थकाली समुदायको एक महान पर्व हो । हिउँद यामपछि वसन्त ऋतुको आगमनसँगै यो पर्व सुरु हुने गर्दछ । देश विदेशमा छरिएका थकाली युवायुवती पर्व मान्न यस बेला जन्मथलो फर्कने गर्दछन् ।
परम्परा
पर्वले थकाली समुदायलाई जोड़न महत्वपूर्ण योगदान पुयाएको छ । तारो हान्ने, कौडा खेल्ने, पितृ चढाउने, नाँचगान गर्न, मीठो खाने र राम्रो लगाउने थकालीको तोरन्ल पर्वको मुख्य विशेषता हो । मुस्ताङको तल्लो क्षेत्र जोमसोमदेखि घाँसासम्म र पोखरा, काठमाडौं, वुटवल, भैरहवा लगायतका ररस्थानमा बसोबास गरेका थकाली समुदायले तोरन्ल पर्व धार्मिक तथा सांस्कृतिक परम्परा अनुसार हर्षोल्लासका साथ मनाउने चलन छ ।
पितृ पुजा
तोरन्ल पर्वको मुख्य विशेषता पितृ पूजा हो । थकाली समुदायका मानिसले आफ्ना दिवंगत पितृलाई खुसी राख्न चोखो पानी चढाउने र मीठा मीठा खानेकुराका परिकार बनाएर चढाउने गर्छन् । पूर्णिमाको अघिल्लो दिनदेखि पूर्णिमाको भोलिपल्ट ३ दिनसम्म मध्य रातमा उठेर पितृको नाममा प्रसाद चढाउने चलन रहेको छ ।यसरी पितृको नाममा खानेकुरा चढाउँदा पितृ खुसी हुने र पितृको उहार हुने विश्वास गरिन्छ ।
सांस्कृतिक खेलहरू र चलन
तोरन्ल पूर्णिमाको अघिल्लो दिनमा तारा थाप्ने काली भाषामा (धसा चुह) गरिन्छ । तारा थाप्दा थकाली परम्परा अनुसार पूजाआजा गरिन्छ ।यसरी पूजा गर्दा तारो खेल्दा कुनै अनिष्ट नहोस् भन्ने कामना गरिएको हो । धसाको प्रारम्भिक पूजा गरेपछि मात्र तारो हान्ने खेल सुरुआत गरिन्छ । महिलाले भने कौडा खेलेर रमाइलो गर्ने चलन छ । मुस्ताङको जोमसोममा तोरन्लर्क अवसरमा सोमबारदेखि आर्चरी अर्थात तारा हान्ने खेल सुरु भएको छ । तारा खेल सञ्चालन हुनुपूर्व गाउँ मुखिया निवासमा जोमसोमका स्थानीय थकाली समुदायका मानिस भेला भएका थिए ।
त्यहाँबाट बाजा बजाउँदै र थकाली गीत गाएर तारो हान्ने धसालाई तारो हान्ने स्थानमा पुन्याएर गाडिएको छ । तर, जोमसोममा थकालीकै पर्व भएता पनि अन्य समुदायसमेत यो सांस्कृतिक पर्वका सहभागी हुने गरेका छन् ।
गाउँका अगुवा मुखियाको साथमा तारा धसोलाई बाजागाजा राखिएको तारा घसोसहित तारा स्थलमा पुयाइएको थियो जोमसोममा तारो खेलको गाउँ मुखियाले धसो पूजाआजा तथा गर्ने चलन छ ।
जेरोम बोआतेङ
जेरोम बोआतेङ जर्मन फुटबलर हुन् जो बायर्न म्युनिख र जर्मनी राष्ट्रिय फुटबल टिमको रक्षापंक्ति सम्हाल्ने गर्दछन् ।
दिगो विकासका लक्ष्यहरू
दिगो विकासका लक्ष्यहरू (एसडिजीहरू) भविष्यको अन्तर्राष्ट्रिय विकाससँग सम्बन्धित रहेको लक्ष्यहरूको समूह हो । तिनिहरूलाई संयुक्त राष्ट्र सङ्घले सृजना गरेको हो अनि यसलाई दिगो विकासको लागि विश्वव्यापी लक्ष्यहरूको रूपमा प्रवर्द्धन गरिएको हो । तिनिहरूले २०१५ को अन्त्यमा समाप्त भएको सहस्राब्दी विकासका लक्ष्यहरूलाई प्रतिस्थापन गरेको थियो । एसडिजीज् २०१५ देखि २०३० सम्म चालू रहने छ । ती लक्ष्यहरूको लागि १७ वटा लक्ष्यहरू र १६९ खास लक्ष्यहरू छन् ।
लक्ष्यहरू
२०१५ को अगष्टमा १९३ राष्ट्रहरूले निम्नलिखित १७ वटा लक्ष्यहरूलाई स्विकार गर्यो:
गोमती नदी (स्पष्टता)
गोमती नदी भारतमा यो नामका दुईवटा नदीहरू छन्।
जान्जिबार महिला राष्ट्रिय फुटबल टोली
जान्जिबार महिला राष्ट्रिय फुटबल टिम अन्तर्राष्ट्रिय फुटबल प्रतियोगितामा जान्जिबारको प्रतिनिधित्व गर्ने महिला फुटबल टिम हो । यो जान्जिबारमा फुटबलको लागि शासकीय निकाय जान्जिबार फुटबल संघको नियन्त्रणमा रहेकोे छ ।
कालिंदी नदी
कालिंदी(কালীন্দি নদী) यमुना नदीको अर्को नाम हो। यो भारतको पश्चिम बङ्गालमा पर्ने एक प्रसिद्ध नदी हो। कालिंद पर्वतबाट निस्कने भएकोले यसको नाम कालिंदी नदी राखिएको हो। इच्छामती नदी विभाजन भएर राइमंगल, विद्या, झिल्ला, कालिंदी र यमुना नदी बनेको हो।
प्रवर
प्रवर शब्दले प्रभावि, प्रभावशाली, प्रखर भन्ने अर्थ दिन्छ । अथवा प्रवर शब्दले मुख्य, प्रधान, सर्वोत्तम, सर्वश्रेष्ठ भन्ने अर्थ दिन्छ । संस्कृत भाषाको प्रवर शब्दसँग सबैभन्दा बढी निकटता प्रखर शब्दको देखिन्छ । प्रखर भन्नाले अत्यन्त प्रभावशाली, अत्यन्त प्रतिभावान, मुख्य, श्रेष्ठ भन्ने जनाउछ ।
परिचय
प्रवर शब्दले दिने अर्थ प्रखर अथवा श्रेष्ठ शब्द कसको हकमा वा कसलाई जनाउन प्रयोग हुन्छ त ? यस सम्बन्धमा विद्वानहरूको निर्विवाद मत रहेको छ । सबै विद्वानहरूले प्रवर भन्नाले गोत्र प्रवर्तक ऋषिका महान पूर्वज तथा सन्तती भन्ने बुझिन्छ भनेका छन् । अर्थात कुनै खास गोत्र प्रवर्तक ऋषिका मुख्य सर्व श्रेष्ठ पुर्खा तथा सन्ततिलाई प्रवर भनिन्छ । यसका आधारमा गोत्रको अलग पहिचान गरिन्छ । जस्तो गौतम गोत्र भन्दैमा सबै कुरा पूर्ण हुन सक्दैन । गौतम भन्ने नामसँग अन्य नाम पनि मिल्न वा बाँझिन सक्छन् तर कुन गौतम गोत्री अथवा कुन गौतम ऋषिका सन्तान भनेर थाह पाउन महर्षि गौतमका प्रवरहरू थाह पाउनु पर्ने हुन्छ । जस्तै :- गौतम ऋषिका प्रवर भनेर अंगिरस, वृहस्पति वा औतत्थ्य र गौतम पर्दछन् । यी प्रवर भएका गौतम गोत्रीहरू सगोत्री कहलाउछन् । अर्को शब्दमा भन्नु पर्दा प्रवर भन्नाले गोत्र पर्वर्तक ऋषिका पूर्वज पुर्खाका अत्यन्त प्रभावशालि ऋषिहरू जस्तै :- गौतमका अंगिरस जस्ता पूर्वज तथा गोत्र पर्वर्तक ऋषि पछीका प्रभावशालि सन्ततीहरूलाई प्रवर मान्ने गरेको देखिन्छ । विद्वानहरूबीच प्रवर भन्नाले गोत्र प्रवर्तक ऋषिका पूर्वज वा सन्तती भन्ने कुरामा अलि विवाद रहेको देखिन्छ तर यस विवादको सही निरुपण भनेको प्रवर शब्दले गोत्र प्रवर्तक ऋषिका पूर्वज र सन्तति दुबैलाई जनाउँछ भन्ने नै हो ।
विभिन्न विद्वानहरूले गरेका परिभाषा
प्रवरका सम्बन्धमा विभिन्न विद्वानहरूले निम्नानुसार परिभाषा गरेका छन् । :- गोत्र चलाउने ऋषि वंशको मुख्य मानिएको पूर्खा प्रवर हो । प्रयोगात्मक नेपाली शब्द कोषमा माथि उल्लेखित परिभाषा अनुसार पनि प्रवर भन्नाले गोत्र प्रवर्तक ऋषिका खलकका नामी तथा प्रभावशाली पूर्वज र सन्तती ऋषिहरूलाई जनाउँछ । अथवा गोत्र चलाउने ऋषिका वंशका पूर्वज तथा सन्तती प्रमुख वा प्रभावी ऋषिहरूलाई नै प्रवर भनियो । जस्तै :- गोतम गोत्र चलाउने महर्षि गौतमका प्रखर, प्रमुख वा नामी पुर्खा तथा खलकहरूमा अङ्गिरा, अयास्य, औतथ्य गौतम हुन् । यहाँ गौतम ऋषि स्वयं गोत्र पर्वर्तक हुन् भने अंगिरा गौतमका प्रमुख पुर्खा हुन् त्यस्तै अयास्य गौतमका प्रमुख खलक हुन् । तसर्थ गौतम गोत्रको तिन प्रवरहरू अंगिरा, अयास्य र स्वयं महर्षि गौतम हुन् । एवम् रितले प्रत्यक गोत्रका १, २, ३, वा ५ प्रवर हुन्छन् । जस्तै :- गौतम गोत्रका तिन प्रवर छन् । प्रवरका सम्बन्धमा नेपाली थर गोत्र प्रवर कोष नामक पूस्तकमा विद्वान प्रा. शिव गोपाल रिसालले यस्तो लेखेका छन् :- त्यस्तै नेपाली थर गोत्र प्रवर कोषका लेखक श्रीहरी रुपाखेतीले आफ्नो पूस्तकमा प्रवरका बारेमा यस्तो लेखेका छन् :- नेपाली थर गोत्र प्रवर कोषका लेखक रुपाखेतीले संस्कार दिपिका भन्ने धार्मिक ग्रन्थलाई उद्धत गर्दै लेखेका छन् :- त्यस्तै :- माथी सबै परिभाषाको व्याख्या गर्दै छोटकरीमा प्रवर बारे रुपाखेतीले यस्तो लेखेका छन् :- अर्थात हरेक गोत्रभित्र कुनै विशेष पूजा यज्ञादी गर्नुपर्दा पहिले त्यस गोत्रका मुल प्रवर ऋषिहरूलाई अध्वर्यूद्वारा विशेष रूपमा यीनलाई धारण गरिन्छ, अनि मात्र पूजा पाठ गरिन्थ्यो भन्ने देखाइ प्रवरको सम्बन्धमा रोन्जु सेन नामक भारतीय विद्वानले आफ्नो पूस्तकमा यस्तो लेखेकी छन् :-
प्रवरको बारेमा शास्त्र तथा विभिन्न विद्वानहरू मत र गोत्र प्रणालीमा प्रवरको प्रयोगलाई ध्यान दिने हो भने प्रवर विना गोत्रको पहिचान असम्भव देखिन्छ । गोत्रको नाम मिल्दैमा गोत्रको सम्पूर्ण परिचय खुल्दैन । गोत्र पत्ता लगाउन मुलतः गोत्र, सूत्र, शाखा र प्रवर एकै साथ भन्न आवस्यक छ । किनकी ४९ वटा गोत्रभित्र कतिपय शाब्दिक अपभ्रंशका कारण एउटै जस्तो लाग्ने नामका धेरै गोत्र रहेको पाइन्छ त्यस भ्रम र समस्याको निकारण गोत्र, सूत्र, शाखा र प्रवरको तुलनाबाट मात्र सम्भव छ । तसर्थ प्रवर गोत्रको पनि गोत्र हो भन्दा अत्युक्ति नहोला ।
जमदग्नी ऋषि
जमदग्नी प्राचिन कालका एक ऋषि थिए । यिनलाई भृगुवंशी ऋचीक ऋषिका पुत्र तथा और्व ऋषिका नाति मानिएको छ । यिनलाई हिन्दू धर्मका अनुसार सात सप्तर्षि मध्यका एक ऋषि मानिन्छ ।  जमदग्नी ऋषिका ५ छोराहरूमध्ये कान्छा परशुराम भगवान विष्णुको छैठौं अवतार हुन। परशुराम मातृबधको पापबाट मुक्ती पाउनको लागि तिर्थयात्रामा गएको मौका पारी राजा कार्तविर्यका छोराहरूले ऋषी जमदग्नीको हत्या गरे । जमदग्नीलाई जमदग्नी गोत्रका गोत्र प्रवर्तक तथा वत्स गोत्रका एक प्रवरका रूपमा पनि लिइन्छ ।
जेनिफर लरेन्स
जेनिफर लरेन्स (जन्म: अगस्ट १५, १९९०) एक बहुचर्चित अमेरिकी चलचित्र अभिनेत्री हुन्। उनले हालसम्म एउटा एकेडेमी पुरस्कार र दुई वटा गोल्डन ग्लोब पुरस्कार जितेकी छिन्। उनले द हङ्गर गेम्समा अभिनेत्री भएर क्याटनिस एभरडिनको चरित्रले ख्याति पाएकी हुन्।
तिलोत्तमा गोल्डकप २०७५
तिलोत्तमा गोल्डकप २०७५ तिलोत्तमा गोल्डकपको एक्काइसौं संस्करण हो।
सहभागी टोलीहरू
तिलोत्तमा गोल्डकप २०७५ का सहभागी टोलीहरू
गोलकर्ताहरू
तिलोत्तमा गोल्डकप २०७५ का गोलकर्ताहरू
खेलगत उत्कृष्ट खेलाडी
प्रत्येक खेलमा उत्कृष्ट छानीएका खेलाडीहरूले १०/१० हजार रूपैयाँ प्राप्त गरेका थिए।
संयुक्त अरब इमिरेट्सका इमरातहरू
संयुक्त अरब एमिरेट्स  सात इमरातहरू (प्रान्त/ राज्य/ इमिरेट्स) ( إمارات  ʾimārāt ; एकवचन: إمارة ʾimārah )  मिलेर बनेको छ। यी इमारात हरूलाई  ऐतिहासिक रूपमा ट्रुसियल राज्य भनेर चिनिन्थ्यो। इमिरेट/ इमारातहरूको बीचमा आवागमनको लागि कुनै आन्तरिक अवरोधहरू छैनन्।
गोडा
गोडा धेरैजसो हाड भएका जीवहरूमा हुने शारीरिक संरचना हो। यसले शरीरको भार बहन गर्ने तथा गति प्रदान गर्ने कार्य गर्छ।
फियो
फियो (spleen) ढाड भएका जनावरहरूको शरिरमा हुने एउटा भित्री अङ्ग हो । वास्तवमा फियो लिम्फाटिक प्रणालीको अङ्ग हो । मान्छेको शरीरमा फियो शरीरको देब्रेपट्टी र मुटुको उँधोपट्टी हुन्छ । फियोले कुनै रोगको सङ्क्रमण हुनबाट जोगाउनुका साथै रक्तकोषहरू ( राता रक्त कोष / सेता रक्त कोष )लाइ स्वस्थ राख्ने काम पनि गर्छ ।
नेपाल युवा क्लब
परिचय
नेपाल युवा क्लब ढिकुरपोखरी २ र ३ मा अवस्थित अत्यन्त जागरीला युवको संगठित रूप हो । यस युवा कलुबको कार्य क्षेत्र नागडॉडा हो।
नारा
समाजमा शान्ति र लैंगिक समानताका लागि युवा क्लब
सदस्य
यस क्लबमा अहिले जागरीला, समाज सेवाको भावना भएका ३५ जना सदस्य छन। यिनीहरू समाज विकास गर्न भनेर दिन रात क्लब को झण्डा बोकेर हिडी रहेका छन। उनीहरूले मासिक ४० रूपयां पनि उठाउछन् । यसलाई सामाजिक हितमा खर्च गरिन्छ ।
उद्देश्य
१.लोप हुन लागेका संस्कृति जगेर्ना गर्ने।
२.दुई गाउँलाई एक बनाउने ।
३.हाम्रो संस्कृति लाई जगेर्ना गर्ने।
यो पनि हेर्नुहोस्
नागडाँडा
नेपालको संसदीय निर्वाचन क्षेत्रहरूको सूची
नेपालको प्रतिनिधि सभा (संघीय संसदको तल्लो सदन) मा १६५ निर्वाचन क्षेत्र रहेका छन्। प्रतिनिधि सभा सदस्य निर्वाचन गर्ने प्रायोजनका लागि निर्वाचन क्षेत्र निर्धारण गरिएको हुन्छ। प्रतिनिधि सभा सदस्यको निर्वाचन लागि क्षेत्र निर्धारण गर्दा संविधानको धारा ८५ को उपधारा १ को खण्ड क बमोजिम जनसङ्ख्या, भौगोलिक अनुकुलता र विशिष्टताका आधारमा १६५ निर्वाचन क्षेत्र निर्धारण गरिएको छ। नेपालको संविधान २०७२ अनुसार नयाँ निर्वाचन क्षेत्रलाई अर्को २० वर्ष (२०९३ सम्म) परिवर्तन गर्न मिल्दैन र उक्त व्यवस्थालाई कुनै पनि अदालतमा चुनौती दिन सकिँदैन।
स्पीडटेस्ट डटनेट
स्पीडटेस्ट डटनेट, ऊकला द्वारा स्पीडटेस्ट को रूपमा पनि चिनिन्छ, एक वेब सेवा हो जसले इन्टरनेट पहुँच प्रदर्शन मेट्रिक्स, जस्तै जडान डेटा दर र विलम्बताको निःशुल्क विश्लेषण प्रदान गर्दछ। यो ऊकला को फ्ल्यागशिप उत्पादन हो, वेब परीक्षण र नेटवर्क डायग्नोस्टिक्स कम्पनी 2006 मा स्थापित, र सिएटल, वाशिंगटन, संयुक्त राज्य अमेरिका मा आधारित।
सेवाले लगभग 11,000 भौगोलिक रूपमा फैलिएको सर्भरहरू (अगस्ट 2021 सम्म) विरुद्ध इन्टरनेट जडानको डेटा थ्रुपुट ( गति ) र विलम्बता ( जडान ढिलाइ ) मापन गर्दछ। प्रत्येक परीक्षणले डाउनलोड दिशाको लागि डाटा दर मापन गर्दछ, जस्तै सर्भरबाट प्रयोगकर्ता कम्प्युटरमा, र अपलोड डाटा दर, अर्थात् प्रयोगकर्ताको कम्प्युटरबाट सर्भरमा। परीक्षणहरू प्रयोगकर्ताको वेब ब्राउजर भित्र वा अनुप्रयोगहरू भित्र गरिन्छ। , 21 बिलियन भन्दा बढी गति परीक्षण पूरा भएको छ।
परीक्षणहरू पहिले OSI मोडेलको तह 7 मा हाइपरटेक्स्ट ट्रान्सफर प्रोटोकल (HTTP) प्रयोग गरेर प्रदर्शन गरिएको थियो। थप शुद्धता सुधार गर्न, Speedtest.net ले अब प्रत्यक्ष प्रसारण नियन्त्रण प्रोटोकल (TCP) सकेटहरू मार्फत परीक्षणहरू गर्दछ र सर्भरहरू र ग्राहकहरू बीच सञ्चारको लागि अनुकूलन प्रोटोकल प्रयोग गर्दछ।
साइटले परीक्षण परिणामहरूमा आधारित विस्तृत तथ्याङ्कहरू पनि प्रदान गर्दछ। यो डाटा विश्वभर इन्टरनेट पहुँच डाटा दरहरूको विश्लेषणमा धेरै प्रकाशनहरू द्वारा प्रयोग गरिएको छ।
इतिहास
Speedtest.net को मालिक र अपरेटर, Ookla, 2006 मा साझेदार माइक Apgar र Doug Suttles द्वारा स्थापित भएको थियो। सटलले ओक्ला नामको सुझाव दिए किनभने उनीसँग पहिले नै आफ्नो पाल्तु बिरालोको सम्मानमा Ookla.com डोमेन नामको स्वामित्व थियो, जसलाई टिभी श्रृंखला थन्डर द बार्बेरियनमा एक क्यारेक्टरको लागि नाम दिइएको थियो।
2011 को अनुसार, Ookla ले 80% बजार साझेदारी दावी गर्यो र शीर्ष 1000 सबैभन्दा लोकप्रिय वेबसाइटहरू मध्ये एक थियो। त्यतिबेला, Ookla ले आफ्नो राजस्व मुख्यतया कस्टम स्पीड टेस्ट र प्रोप्राइटरी टेस्टिङ सफ्टवेयर लाइसेन्सका लागि कम्पनीहरूले तिरेको शुल्कबाट प्राप्त गर्यो। ग्राहकहरूले कथित रूपमा CNN र Disney जस्ता मिडिया कम्पनीहरू र AT&T, Verizon, र CenturyLink जस्ता दूरसंचार प्रदायकहरू समावेश गरेका थिए।
नेटफ्लिक्स
नेटफ्लिक्स, निगम एक अमेरिकी प्रविधि तथा मिडिया सेवा प्रदायक र उत्पादन कम्पनी हो जसको प्रधान कार्यालय लस गातोस, क्यालिफोर्नियामा रहेको छ।
नेटफ्लिक्सको स्थापना सन् १९९७ मा, स्कोट्स उपत्यका, क्यालिफोर्नियामा रिड हास्टिङ्ग्स र मार्क रान्डोल्फले गरेका थिए। कम्पनीको प्राथमिक व्यवसाय यसको सदस्यता आधारित प्रवाह सेवा हो जसले चलचित्र र टेलिभिजन शृखलाहरूको पुस्तकालयबाट अनलाइन प्रवाह सेवाहरू प्रदान गर्दछ भने यसका सेवाहरूमा घर भित्र छायाङ्कन गरिएका उत्पादनहरू पनि समावेश छन्। अप्रिल २०२० सम्म, नेटफ्लिक्सको विश्वव्यापी सशुल्क सदस्यताहरूमा आधारित ग्राहकहरूको सङ्ख्या १९.३ करोड रहेको थियो जहाँ संयुक्त राज्य अमेरिकामा मात्र ग्राहकहरूको सङ्ख्या ७.३ करोड रहेको थियो। यो मुख्यभूमि चीन (स्थानीय प्रतिबन्धका कारण), सिरिया, उत्तर कोरिया, र क्रिमिया (अमेरिकी प्रतिबन्धका कारण) मा बाहेक विश्वव्यापी रूपमा उपलब्ध छ। कम्पनीका कार्यालयहरू फ्रान्स, संयुक्त राज्य अमेरिका, संयुक्त अधिराज्य, ब्राजिल, नेदरल्यान्ड, भारत, जापान, र दक्षिण कोरियामा रहेका छन्। नेटफ्लिक्स मोसन पिक्चर सङ्घको सदस्य समेत हो। हाल, कम्पनीले विश्वभरिका देशहरूबाट सामग्री उत्पादन र वितरण गर्ने गर्दछ।
नेटफ्लिक्सको प्रारम्भिक व्यापार नमुनामा डिभिडीको बिक्री र डाँक मार्फत भाडा असुली पनि समावेश थियो, तर हास्टिङ्ग्सले कम्पनीलाई प्रारम्भिक डिभीडी भाडा व्यवसायमा ध्यान केन्द्रित गर्ने स्थापना भएको एक वर्ष पछि यसको बिक्रीलाई छोडेका थिए। नेटफ्लिक्सले सन् २००७ मा प्रवाह मिडियाको परिचय गराएसँगै यसको व्यापार विस्तारै बढेको थियो जबकि डिभिडी र ब्लु-रे भाडा व्यवसायलाई पनि कम्पनीले कायम राखेको थियो। सन् २०१० मा, अन्तर्राष्ट्रिय स्तरमा क्यानडामा उपलब्ध प्रवाह सेवाको साथ यसले सेवालाई विस्तार गरेको थियो भने पछि यसले दक्षिण अमेरिका र क्यारिबियन देशहरूमा पनि  सेवालाई सञ्चालनमा ल्याएको थियो। नेटफ्लिक्स सन् २०१३ मा सामग्री उत्पादन उद्योगमा प्रवेश गरेको थियो।
सन् २०१२ देखि, नेटफ्लिक्सले दुबै चलचित्र र टेलिभिजन शृङ्खलाका लागि निर्माता र वितरकको रूपमा सक्रिय भूमिका निर्वाह गरिरहेको छ भने यसले यसको अनलाइन पुस्तकालय मार्फत विभिन्न प्रकारका "नेटफ्लिक्स मूल" नाममा सामग्रीहरू प्रदान गरिरहेको छ। जनवरी २०१६ सम्म नेटफ्लिक्सका सेवाहरू १९० भन्दा बढी देशहरूमा सञ्चालित छन्। नेटफ्लिक्सले सन् २०१६ मा अनुमानित १२६ मौलिक शृङ्खला र चलचित्रहरू सार्वजनिक गरेको थियो जुन अरू कुनै सञ्जाल वा केबल च्यानल भन्दा बढि हो। नयाँ सामग्री उत्पादन गर्न, थप सामग्रीको अधिकार सुरक्षित गर्न र १९० भन्दा धेरै देशहरू मार्फत विविधिकरण गर्ने उनीहरूको प्रयासको परिणामस्वरूप कम्पनीले अरबौँको ऋण लिएको थियो जहाँ कम्पनीको ऋण सेप्टेम्बर २०१७ मा, २१.९ अर्ब अमेरिकी डलर रहेको थियो भने जुन अघिल्लो वर्षको भन्दा १६.८ अर्ब अमेरिकी डलर भन्दा बढी हो। यसको ६.५ अर्ब अमेरिकी डलर दीर्घकालीन ऋण हो, जबकि बाँकी दीर्घ-अवधि दायित्वहरूमा रहेका छन्। अक्टोबर २०१८ मा, नेटफ्लिक्सले यसको नयाँ सामग्रीको लागि कोष जुटाउने लक्ष्यका साथ २ अर्ब अमेरिकी डलर सङ्कलन गरेको थियो। १० जुलाई २०२० मा नेटफ्लिक्स बजार पूँजीको हिसाबले सबैभन्दा ठूलो मनोरञ्जन / मिडिया कम्पनी बन्न सफल भएको थियो।
स्थापना
२९ अगस्त २९९७ मा, मार्क रान्डल्फ र रिड हास्टिङ्ग्सले संयुक्त रूपमा स्कट्स उपत्यका, क्यालिफोर्नियामा नेटफ्लिक्सको स्थापना गरेका थिए। रान्डोल्फले हास्टिङ्ग्सको कम्पनी प्योर अट्रियाका लागि बजार निर्देशकको रूपमा काम गरेका थिए। रान्डोल्फले माइक्रोवेयरहाउस नामक एक कम्प्युटरमा आधारित हुलाक सेवा प्रदान गर्ने कम्पनीको सह-स्थापना गरेका थिए भने बोर्ल्यान्ड इन्टरनेसनल पछि उनलाई यसको बजार प्रतिनिधिको रूपमा नियुक्त गरेको थियो।। कम्प्युटर वैज्ञानिक र गणितज्ञ हास्टिङ्ग्सले सन् १९९७ मा प्योर अट्रियालाई र्‍यक्सनल सफ्टवेयर निगमलाई $७० करोड अमेरिकी डलरमा बेचेका थिए जुन सिलिकन उपत्यकाको इतिहासको सबैभन्दा ठूलो अधिग्रहण हो। रान्डोल्फ र हास्टिङ्ग्स नेटफ्लिक्सको स्थापना गर्ने विचारका साथ अगाडि बढेका थिए। सान्ता क्रुस र प्योर अट्रियाको प्रधान कार्यालय रहेको सन्निभेलमा आउजाउ गर्ने नियमित यात्रा गर्दा उनीहरू यसको विचारको साथ आएका थिए। उनीहरू सरकारी विनियामकहरूले प्योर अट्रियाको समायोजन प्रक्रियाको अनुमोदनका लागि पर्खिरहेका थिए। यद्यपि हास्टिङ्ग्सले यो विचारलाई कसरी आएको हो भन्ने बारेमा विभिन्न स्पष्टीकरणहरू दिएका छन्।
हास्टिङ्ग्सले नेटफ्लिक्सको लागि सुरुवाती नगदमा २० लाख ५० हजार डलर लगानी गरेका थिए। रान्डल्फले भर्खरै आएको विद्युतीय-वाणिज्य कम्पनी अमेजनको प्रशंसा गरेका थिए र समान शैलीको प्रयोग गरि इन्टरनेटमा बेच्नको लागि पहुँचयोग्य वस्तु तथा उत्पादनहरूको ठूलो श्रेणी फेला पार्न चहाएका थिए।
हास्टिङ्ग्स र रान्डोल्फले भिएचएस (भिडिओ रेकर्डिङको एक प्रकार) माथि विचार गर्दै यसको नमूनालाई अस्वीकार गरेका थिए र पूँजीको लागि महँगो भएको बताएका थिए। उनीहरूले पहिलो पटक संयुक्त राज्य अमेरिकामा २४ मार्च १ १९९७ मा पेश गरिएको डिभिडिको बारेमा थाह पाएसँगै, तिनीहरूले सान्ता क्रुसमा अवस्थित हास्टिङ्ग्गको घरमा मार्फत कम्प्याक्ट डिस्क पठाएर डाँकमा डिभीडी बेच्ने वा भाडामा लिने अवधारणाको परीक्षण गरेका थिए। डिस्क अक्षुण्ण रूपमा आइपुगेपछि, तिनीहरूले $१६ अर्ब डलरको गृह-भिडिओ बिक्री र भाडा उद्योगमा लिई यसको कार्यलाई सोही अनुसार सञ्चालन निर्णय गरेका थिए। उद्धृत गरिए अनुसार हास्टिङ्ग्सले अपोलो १३ को प्रतिलिपि फिर्ता गर्न ढिला गरेकोमा ब्लकबस्टरलाई $४० डलर जरिवाना तिरेपछि नेटफ्लिक्स सुरु गर्ने निर्णय गरेका थिए तर उनी र रान्डल्फले कम्पनीको व्यवसायको नमूना र प्रेरणाको वर्णन गर्न यो शङ्कालाग्दो कथाको सृजना गरेका थिए। नेटफ्लिक्स विश्वको पहिलो अनलाइन डिभीडी-भाडा कम्पनीको रूपमा सुरू भएको थियो जहाँ प्रारम्भिक रूपमा कम्पनीमा केवल ३० जना कर्मचारीहरू कार्यरत थिए। यसको प्रतिस्पर्धाी ब्लकबस्टरको समान यसको सेवाको नमूना भनेको भाडा अनुसार रकम असुली थियो।
सदस्यता शुल्क, ब्लकबस्टरद्वारा अधिग्रहणको प्रस्ताव, वृद्धिको सुरुवात
नेटफ्लिक्सले सेप्टेम्बर १९९९ मा मासिक सदस्यता अवधारणा प्रस्तुत गरेको थियो, र त्यसपछि यसले सन् २००० को सुरुवातमा एकल भाडा व्यवसायलाई परिवर्तन गरेको थियो। त्यस समयदेखि, कम्पनीले शुल्कको व्यवसाय नमुना अनुसार आफ्नो प्रतिष्ठा निर्माण गरिसकेको छ।
सन् २००० मा, नेटफ्लिक्ससँग करिब ३,००,००० ग्राहकहरू आबद्ध थिए र उनीहरूले मगाएको डिभिडिहरू वितरणको अमेरिकी डाँक सेवामा निर्भर थियो। ग्राहकहरूले पैसा गुमाइरहेका थिए जहाँ सेवालाई ५ करोडमा ब्लकबस्टरले अधिग्रहण गर्ने प्रस्ताव राखेको थिए। ब्लकबस्टरले नेटफ्लिक्सको अधिग्रहण गर्दै यसलाई ब्लकबस्टर डटकमको रूपमा प्रस्तुत गरिने प्रस्ताव राखेको थियो। ब्लकबस्टरको योजना अनुसार यसले अनलाइन व्यवसाय सञ्चालन गर्ने र ब्लकबस्टरले डिभीडीको ख्याल राख्ने जनाइएको थियो जसले उनीहरूलाई अमेरिकाको डाँक सेवामा कम निर्भर बनाउने उनीहरूको योजना रहेको थियो। यस प्रस्तावलाई नेटफ्लिक्सले अस्वीकार गरेको थियो।
सन् २००१ को सुरुवात तिर कम्पनीले द्रुत बृद्धि हासिल गरेको थियो। इन्टरनेटमा छाएको मन्दी सकिएको थियो र यसको अर्को वर्ष विनाशकारी सेप्टेम्बर ११ को हमला भएको थियो जहाँ यसले कम्पनीलाई नराम्रो असर गरेको थियो। सोही कारण कम्पनीले १२० जना कर्मचारी मध्ये एक तिहाइलाई वर्खास्त गरेको थियो। यद्यपि, डिभिडि प्लेयर (प्रवाहक) को बिक्री अन्ततः सस्तिए पछि थ्याङ्ग्स गिभिङको (एक प्रकारको चाड) समयको यसलाई कम्पनीले लगभग $२०० डलर बिक्री गरेको थियो, जुन बर्षको सबैभन्दा लोकप्रिय क्रिसमस उपहारहरू मध्ये एक बन्न पुगेको थियो। सन् २००२ को सुरुमा, कम्पनीको सदस्यता व्यवसायमा ठूलो वृद्धि भएको थियो।
नेटफ्लिक्सको प्रभावशाली निर्माता र प्रमुख सदस्य रान्डोल्फ सन् २०१४ मा कम्पनीबाट सेवानिवृत्त भएका थिए
नेटफ्लिक्सलाई सन् २००४ मा एक दिनको लागि उपलब्ध सामग्रीको पहुँचको साथ "असीमित भाडा" को दावी सम्बन्धमा गलत विज्ञापनको लागि मुद्दा दायर गरिएको थियो।
वित्त
आर्थिक वर्ष २०१८ को लागि नेटफ्लिक्सले $१.२१ अरब अमेरिकी डलरको आम्दानी गरेको बताइएको थियो जहाँ यसको वार्षिक राजस्व $१५.८ अर्ब अमेरिकी डलर रहेको थियो जुन अघिल्लो आर्थिक चक्रको तुलनामा ११६% ले वृद्धि भएको थियो। नेटफ्लिक्सको सेयर सन् २०१८ मा यसको उच्च मूल्यमा प्रति सेयर $४०० भन्दा बढीमा कारोबार भएको थियो, र यसको बजार पूँजीकरण सन् २०१८ को जुनमा $१८० अर्ब अमेरिकी डलर भन्दा बढीको मूल्यमा पुगेको थियो। नेटफ्लिक्सलाई राजस्वको आधारमा संयुक्त राज्य अमेरिकाको सबैभन्दा ठूलो कम्पनीको रूपमा फोर्च्युन ५०० सूचीमा २६१औँ स्थान राखिएको थियो।
महोपनिषद्
यो सामवेदीय उपनिषद् हो । यसमा छ अध्याय छन् । प्रत्येक अध्यायको निचोड यसप्रकार रहेको छ :-
सातखीरा जिल्ला
सातखीरा बङ्गलादेशको दक्षिण-पश्चिम भागमा रहेको एक जिल्ला हो । यो जिल्ला खुल्ना विभागमा अवस्थित छ । यो जिल्लाले भारतको पश्चिम बङ्गाल राज्यसँग सिमान जोडिएको छ । यो जिल्ला बेतना नदिको किनारमा अवस्थित छ ।
अवस्थिति
यो जिल्ला २१°३६' देखि २२°५४' उत्तर अक्षांश र ८९°५४' देखि ८९°२०' पुर्व देशान्तरणमा अवस्थित छ । मेहेरपुर जिल्लाले बङ्गलादेशको कुल क्षेत्रफल मध्य ३८५८.३३ वर्ग किलोमिटर ओगटेको छ । यस जिल्लालाई जशोर जिल्लाले उत्तरबाट घेरेको छ भने यस जिल्लाको दक्षिणमा बङ्गालको खाडी रहेको छ । त्यस्तै गरी खुल्ना जिल्लाले पुर्वमा र भारतको पश्चिम बङ्गाल र चौबीस परगन जिल्लाले पश्चिमबाट घेरेको छ । यस जिल्लामा बेतना, इकमती, रायमङ्गल, बेतराबती आदि देशकै प्रमुख नदिहरू रहेका छन् ।
मौसम
यस जिल्लामा वार्सिक अधिकतम तापक्रम ३५.५ डिग्री पुग्छ भने न्युनतम तापक्रम १२.५ डिग्री मापन गरिएको छ । यस जिल्लामा वार्सिक १७१० मिलिमिटर पानी पर्ने गरेको छ । उष्णकटिबंधीय मौसमहरूमा वर्षको हरेक महिनामा तापक्रम १८ डिग्री माथि पुग्छ भने मासिक अर्थको तापमान र सामान्यतया एक सुख्खा मौसम हुन्छ जसमा वर्षको ६० मिलिमिटर पानी पर्ने गरेको छ ।
अर्थतन्त्र
सातखीरा जिल्लाको दक्षिण क्षेत्रमा बसोबास गर्ने जनसमुदायको प्रमुख पेशा माछापालन व्यवसाय हो । यस जिल्लामा विशेष गरी आँप, कटर, काफल, लिची, नरिवल, अम्बा, केरा आदि फलफूलहरूको उत्पादन हुने गरेको छ । यस जिल्लामा ८६ दूध सङ्कलन केन्द्र, ३२२ पोल्ट्रि फारम, ३०४६ मछा पालन गर्ने पोखरी, ६६ ह्याचरी, ३६५० झिङ्गे माछा पालन पोखर र एक गाईबस्तु पालन फारम रहेको छ । यस जिल्लाले दैनिक झिङ्गे माछा, गँहु, धान, जुट, लेदर समाग्री, कोदो आदिको निर्यात गर्दै आएको छ । यो जिल्लाले बङ्गलादेशको अर्थतन्त्रमा १८.५% योगदान दिँदै आएको छ ।
यस जिल्लाको मुख्य आय श्रोतको बाटो भनेको कृषि र खेती जसमा जिल्लाकै ६२.५६% मानिसहरू संलग्न छन् । यस जिल्लाका मानिसहरू अन्य जस्तै ४.३३% मजदुरी, व्यापार र उद्योगमा १.५१%, वाणिाज्यमा १६.२३%, सञ्चार र यातायातमा ३.०३%, रेमिटेन्समा ०.३४%, सरकारी कार्यलयहरूमा ७.३२% ,धर्म सेवामा ०.१९% र अन्यमा ५.९४% रहेका छन् ।
रुचिको विषय
सुन्दरवन यो जिल्लाको सबैभन्दा ठूलो कच्चा भूमिमा उव्जाउ हुने म्याग्रुफ जङ्गल हो जुन ५,७४७ वर्ग किलोमिटरमा फैलिएको छ ।
यस क्षेत्रमा विभिन्न प्राचीन धरोहर र पुराना मठ मन्दिर, मस्जिद, गुम्बा आदि रहेका छन् जस्तै-सुल्तानपुर साहि मस्जिद (५०० वर्ष पुरानो) । हाल यस क्षेत्रमा सबैभन्दा लोकप्रिय म्याङ्ग्रुफ वन कालीगञ्ज उप-जिल्लामा रहेको बसजहर जोहयोर वन हो । यो लोकप्रिय रूपमा बडाको वनको रूपमा चिनिन्छ । जोकर बान बङ्गलादेश र भारतीय सीमाको बीच घर्षणको कारण उत्पत्ति भएको थियो । यो प्राय यसको प्राकृतिक सौन्दर्यको लागि लोकप्रिय छ ।
शिक्षा
यस जिल्ला कुल साक्षरता दर ४८.६८% रहेको छ जसमध्ये पुरुषको साक्षरता ४५.५२% छ भने महिलाको साक्षरता दर ५१.८४% रहेको छ । यस जिल्लामा एक मेडिकल कलेज, ७९ क्याम्पस, १ प्रथमीक शिक्षण विद्यालय, ४२१ उच्च माध्यमिक विद्यालय, ४१ माध्यमिक विद्यालय, ८२२ सरकारी प्रथमीक विद्यालयहरू रहेका छन् जसमध्ये सतखीरा सारकारी क्यामस, खान बहादुर क्याम्पस (१९९५), सतखीरा दिवा-रात्री क्याम्पस, सतखीरा सहर क्याम्पस आदी यहाँका उत्कृष्ट विद्यालयहरू हुन् ।
डिजिटल सातखीरा
सन् १९९४ मा यस जिल्लाका केही युवाहरूले व्यवसायीक हिसावले कम्प्युटर विषयमा तालीम केन्द्रको स्थापना गरे र त्यहाँबाट केही प्रतिभा तयार पारे जसले पछि अर्को कम्प्युटर व्यवसाय शुरु भयो र अन्ततः सातखीरा जिल्ला सञ्चार क्षेत्रमा एक ठूलो मञ्चको स्थापना भएको थियो । विस्तारै कम्प्युटरले सरकारी कार्यालय र बैङ्कमा अन्य मेसिनहरूको काम गर्न थाल्यो । त्यसको लगत्तै विभिन्न विद्यालय र  क्याम्पसहरूमा कम्प्युटर विषयमा पठनपाठन सुरु भएको थियो । हाल यस जिल्लामा अधिक युवाहरू कम्प्युटरको व्यवसाय सुरु गरेका छन् ।
बाह्य कडीहरू
सातखीरा जिल्लाको नक्शा
अल्ट्रालाइट विमान
अल्ट्रालाइट भनेको हल्का किसिमको विमान हो । जसमा एक पल्टमा एक जना यात्री र एक जना विमान चालक गरी दुई जना मात्र बस्न मिल्छ । अल्ट्रालाइट विमान हाल आएर हिमश्रृंखलालाई नजिकबाट नियाल्नको लागि निकै लोकप्रिय भएको पाइन्छ । नेपालमा व्यवसायीक रूपमा पोखरामा अल्ट्रालाइट विमान सन् १९९७बाट नै सुरु भएको हो । पोखरामा आउने नेपाली तथा विदेशी पर्यटकहरु विच लोकप्रिय बन्न सकेको यो अल्ट्रालाइट विमान सवार भएर पोखराका प्रमुख आकर्षण फेवाताल, हिमश्रृंखलाहरु, वनजंगल, पहाड तथा त्यहाँका ग्रामिण भेगको दृष्यावलोकन गर्न रुचाउँछन् ।
गोमती नदी (उत्तर प्रदेश)
गोमती नदी भारतको उत्तर प्रदेशमा ९०० किलोमिटर सम्म बग्ने एक नदी हो। यो वाराणसीको छेउमा गंगा नदीसँग जोडिएको छ। हिन्दू ग्रन्थ श्रीमदभागवत अनुसार गोमती भारतको पवित्र नदी मद्धे एक हो जसबाट मुक्ति प्राप्त हुन्छ।
नदीको लम्बाई (किलोमिटरमा)
उद्गमस्थल देखि लिएर गंगा नदीमा समावेश हुने ठाउँ सम्म यसको लम्बाई लगभग ९०० किलोमिटर हो। गंगा र गोमतीको संगमस्थलमा मार्कन्डेय महादेव जीको मन्दिर छ। गोमतीको किनारमा रहेका प्रमुख सहरहरु लखनऊ, सुल्तानपुर र जेनपुर हुन्।
अमर्त्य सेन
अमर्त्य कुमार सेन (बङ्गाली: অমর্ত্য সেন; जन्म: ३ नोभेम्बर १९३३) एउटा भारतीय अर्थशास्त्री तथा दार्शनिक हुन् जो सन् १९७२ देखि संयुक्त राज्य अमेरिका तथा संयुक्त अधिराज्यका विभिन्न विश्वबिद्यालयमा पढाउने कार्य गर्दै आएका छन् । उनलाई सन् १९९८ मा अर्थशास्त्रमा योगदानको लागि अर्थशास्त्रमा नोबेल पुरस्कार प्रदान गरियो ।
जिम्बाब्वे राष्ट्रिय फुटबल टोली
जिम्बाब्वे राष्ट्रिय फुटबल टिम अन्तर्राष्ट्रिय फुटबल प्रतियोगिताहरूमा जिम्बाब्वे प्रतिनिधित्व गर्ने महिला फुटबल टिम हो । यो जिम्बाब्वे फुटबलको लागि शासकीय निकाय जिम्बाब्वे फुटबल संघको नियन्त्रणमा रहेकोे छ । यो फिफा द्वरा मान्यता प्रप्त र सिएएफको सदस्य राष्ट्र हो ।
गोमती नदी (राजस्थान)
गोमती नदी भारतको राजस्थानमा पर्ने एक सानु नदी हो। यो भारतको उदयपुर जिल्लाबाट सुरु भएको छ। यो नदीमा १७ओं सताब्दी बाँध बनाइ ढेबर तालको निर्माण गरिएको थियो, जसको क्षेत्रफल ८० वर्ग किलोमिटर हो।
खुट्टा
खुट्टा कुनै पनि जिवको शरीरको भार बहन गर्ने तथा शरीरलाई चलायमान बनाउने शारीरिक संरचना हो। सामान्यतया खुट्टा स्तम्भआकारको हुन्छ। प्रायजसो जीवहरूको खुट्टा जोर सङ्ख्यामा हुने गर्छ।
साहना बज्राचार्य
साहना बज्राचार्य (Sahana Bajracharya) एक व्यावसायिक मोडल, टेलिभिजन प्रस्तोता, अभिनेत्री तथा मिडीया व्यक्तित्व हुन् । उनी मिस नेपाल अर्थ २०१० को उपाधि विजेता हुन् । उनले अमेरिकाको स्थानीय संस्करण अमेरिकाज नेक्स्ट टप मोडेल अन्तर्गत मेगा मोडेलको दोश्रो संस्करणलाई प्रस्तुत गरेकी छिन् । उनी लोकप्रिय बन्न बारम्बार विवादमा तानिने गर्छिन । उनी टिएनएम नामक लोकप्रिय पत्रिकाको पृष्ठमा आफ्नो ठाउँ बनाउन सफल भएकी छिन् । हालै उनी एउटा मदिरा कम्पनी रस्लन भोड्काको विज्ञापनमा देखा परेकी छिन् ।
प्रारम्भिक जीवनी
साहना बज्राचार्यको जन्म १५ अगस्ट १९८९ मा नेपालको सुर्खेतमा भएको हो । उनले आफ्नो प्रारम्भिक शिक्षा जावलाखेलको सेन्ट मेरी विद्यालयबाट प्राप्त गरेकी छिन् भने कलेज स्तरको शिक्षा वीगन तथा लीग कलेजबाट प्राप्त गरेकी छिन्।
ब्यवसाहिक जीवन
बज्राचार्य कार्यक्रम सन्चालन गर्ने मिडिया ब्यक्तित्व बनिन्, जस्तै मेगा मोडल सिजन २, युगान्तर र इमेज च्यानलको लागि उनले काम गरिन्। सन् २००८ मा उनले मिस नेपाल २००८ मा प्रतिस्पर्धा गरेकी थिइन् तर पछि महिला मावोबादीहरूको प्रदशनका कारण प्रतियोगिता सम्पन्न हुन सकेन्। साहनाले एसिया प्यासेफिक वर्ल्ड २०११ को सौन्दर्य प्रतियोगितामा नेपालको प्रतिनिधित्व गर्नको लागि चुनिएकी थिइन्, त्यहि वर्ष अक्टुवरमा कोरियामा आयोजित गरिएको थियो र जहाँ उनी शिर्ष १५ मा रहन सफल भएकी थिईन्।
उनले १ सेप्टेम्बर २०१० मा मिस नेपाल अर्थ २०१० को ताज पहरियिन र पछि ४ डिसेम्बर २०१० मा उनले मिस अर्थ २०१० मा प्रतिस्पर्धा गरिन्। पछि उनले कान्तिपूर टेलिभिजन नेटवर्कमा काम शुरु गरिन र जसमा उनले सिनेमा समाचार र गफगाफ कार्यक्रम सञ्चालन गरिन्। कान्तिपूर टेलिभिजन नेटवर्कबाट बाहिरिए पछि उनले नेपाल टेलिभिजन नेटवर्कका लागि नमस्ते टिभी कार्यक्रम स्गुरु गरिन्।
आहा! रारा गोल्डकप २०७५
'''आहा! रारा गोल्डकप २०७५''' आहा! रारा गोल्डकपको सत्रौँ संस्करण हो। यो प्रतियोगिता २०७५ फागुन ०९ गतेदेखि माघ १८ गतेसम्ममा पोखरा सहर को पोखरा रङ्गशाला मा आयोजना भएको थियो। प्रतियोगिताको उद्घाटन समारोहमा सर्वोत्कृष्ट राष्ट्रिय फुटबल खेलाडी सम्मानबापत नेपाली राष्ट्रिय फुटबल टिमका गोलरक्षक किरण चेम्जोङलाई नगद रू.३५ हजार रुपैयाँ प्रदान गरी सम्मान गरिएको थियो ।
सहभागी टोलीहरू
आहा! रारा गोल्डकप २०७५ का सहभागी टोलीहरू
खेल स्थान
यस प्रतियोगिता पोखरा अवस्थित क्षेत्रीय रङ्गशाला पोखरा रङ्गशालामा आयोजना भएको थियोे।
म्यान अफ दी म्याच
प्रत्येक खेलमा उत्कृष्ट छानीएका खेलाडीहरूले ५/५ हजार रूपैयाँ तथा प्रमाणपत्र सहित ट्रफी प्राप्त गरेका थिए।
जियानलुइजी बुफन
जियानलुइजी "जिजि" बुफन,( (जन्म २८ जनवरी १९७८), इटालीयन गोलरक्षक हुन् जो इटाली राष्ट्रिय फुटबल टिम र सिरि ए क्लब युभेन्टसबाट खेल्दछन् । इटालीका लागि अन्तराष्ट्रिय खेलमा सबभन्दा बढी पटक उपस्थिति जनाएका किर्तिमानधारी बुफन बुढा बाघका रूपमा परिचित छन् । उनलाई इटालीको हालसम्मकै अब्बल गोलरक्षकका रूपमा लिइन्छ । बुफन विशेष गरी विपक्षीको दमदार प्रहार रोक्न र रक्षापंक्तिका खेलाडीलाई उत्साहित गर्न खप्पीस मानिन्छन् । अझै पनि बुफनलाई छेडेर गोल गर्न दिग्गज स्ट्राइकरलाई पनि हम्मेहम्मे पर्छ । £३२.६ मिलियनमा २००१ मा पार्माबाट युभेन्टसमा स्थानान्तरण भएसँगै उनी विश्वकै महँगा गोलरक्षक बनेका हुन् । उनका पालाका गोलरक्षकहरूले उनलाई इटालीको सबैभन्दा राम्रो गोलरक्षक मान्छन् ।
कान्तिपुर राज्य
इतिहास
राजा यक्ष मल्लले आफ्नो अधिराज्यलाई आफ्नो छोराहरूलाई दिनलाई बाँडे पछि यो अधिराज्य अस्तित्वमा आयो। यो अधिराज्य अस्तित्वमा आएपछि भक्तपुर मुख्य व्यापारिक केंद्रको रूपमा स्थापित भयो।
यक्ष मल्लको मृत्यु पछि उनका माहिला छोरा रत्न मल्लले वि.सं. १५४१ मा कान्तिपुरका महापात्रहरूलाई हात लिई भक्तपुर राज्यबाट टुक्राई त्यहाँको राजा भए। उनले ललित्पुर (पाटन) का पात्रहरू हर्षपाल र जगतपाललाई हात लिएर त्यहाँ पनि अधिकार गरे।
राजा शिवसिंह मल्लले वि.सं. १६७५ मा आफ्ना कान्छा नाति सिद्धिनरसिंह मल्ललाई पाटनको राजा र जेठा नाति लक्ष्मी नरसिंह मल्ल लाई कान्तिपुरको उत्तराधिकारी बनाए पछि पाटन राज्य कान्तिपुर बाट अलग भयो।
वि.सं. १८२५ को इन्द्रजात्राको रातमा बडामहाराजधिराज पृथ्वीनारायण शाहले यस राज्य माथी विजय प्राप्त गरे।
प्रशासन
मल्ल कालमा कर्मचारीहरूलाई पात्र वा महापात्र भनिन्थ्यो।  युद्धपति, केन्द्र नायक भनिन्थ्यो। कुमारी चोक अड्डाबाट व्यवस्थित तरिकाले लेखा राख्ने र जाँच्ने चलन मल्ल कालदेखि नै शुरु भएको रहेछ। मल्ल राज्यकालमा नेपालमा प्रशासन अत्यन्त केन्द्रीकृत रहेको टिप्पणी पनि गरिन्छ।
माई ओपेरा
माई ओपेरा ओपेरा वेब ब्राउजर प्रयोग गर्ने प्रयोगकर्ताहरूको लागि एक अनलाइन समुदाय थियो। यो ओपेरा सफ्टवेयर एएसए (हाल ओटेलो निगम) सँग सम्बद्ध छ। ओपेरा ब्राउजरको लागि एक समर्थन साइट हुनुको अलावा, माई ओपेराले एक सामाजिक सञ्जाल वेबसाइटको रूपमा पनि काम गर्दछ। यसले ब्लग, तस्वीर सङ्ग्रह, नि: शुल्क इ डाँक सेवा, माई ओपेरा डाँक लगायतका सेवाहरूको प्रदान गर्दछ। माई ओपेरा ३ मार्च २०१३ मा बन्द भएको थियो।
इतिहास
माई ओपेराको समुदायलाई अगष्ट २००१ मा सुरू गरिएको थियो। ब्राउजरको लागि एक साधारण समर्थन साइटको रूपमा, वेबसाइटको पहिलो पदोन्नति एक महिना पछि सेप्टेम्बर ११ मा गरिएको थियो। १५ डिसेम्बर २००३ मा, वेबसाइटलाई सुधार गरिएको थियो जसले प्रयोगकर्ताहरूलाई थप सुविधाहरू माझ पहुँच गर्न अनुमति दिन्छ।
सेप्टेम्बर २००५ मा, माई ओपेरा समुदायले यसमा ठूलो सुधारहरू ल्याएको थियो जसमा तस्वीर सङ्ग्रह, सुधारिएका ब्लग (पूर्व जर्नलहरू), समूहहरू सृजना र ३०० मेगाबाइट निःशुल्क भण्डारण समावेश छ।
८ मार्च २००७ मा, ओपेराले साइटको नयाँ संस्करणको जारी गरेको थियो।
यसको सन् २००७ को विकासको लागि नयाँ हार्डवेयर बिटा परीक्षण वेबसाइटको लागि २६ अक्टोबर २००६ मा प्रयोग गर्नका लागि राखिएको थियो। यो वेबसाइट नियमित वेबसाइटमा नयाँ हार्डवेयरको अन्तिम स्थापना पछि पनि रहनका लागि राखिएको थियो। माई ओपेरा साइटमा विभिन्न उप-डोमेनहरूको लागि विस्तृत योजनाहरू समावेश छन्।
७ अप्रिल २०११ मा, ओपेराले सबै अवस्थित र नयाँ सामिल हुने माई ओपेरा प्रयोगकर्ताहरूकालाई माई ओपेरा डाँकको जारी गरेको थियो जसलाई ओपेराको फाष्टमेल डट एफएम डाँक मञ्चले सञ्चालन गर्दछ।
३१ अक्टोबर २०१३ मा माई ओपेराका प्रशासकहरूले मार्च २०१४ मा साइट बन्द हुने घोषणा गरेका थिए। माई ओपेराको वेबसाइटलाई कायम राख्न आवश्यक श्रमको आवश्यक र वैकल्पिक सामाजिक सञ्जाल साइटहरूको बढ्दो लोकप्रियताका कारण यसले उक्त सेवा बन्द गरेको घोषण गरेको थियो।
सेवाहरू
माई ओपेराका सेवाहरू प्रयोग गर्नका लागि खाताको आवश्यकता पर्दछ। प्रत्येक माई ओपेराका प्रयोगकर्ताहरूले फाइल भण्डारणको लागि २ गिगाबाइट प्राप्त गरेका थिए।
ओपेरामा उपलब्ध वर्तमान सेवाहरू
ओपेराको खाताको प्रयोग गर्ने यहाँ धेरै ओपेराका उप डोमेन साइटहरू छन् जसमा निम्नलिखित समावेश छन्:
भिभालडि डटनेट
भिभालडि डटनेट एक वैकल्पिक सामुदायिक साइट हो जुन १८ डिसेम्बर २०१३ मा ओपेरा सफ्टवेयरका संस्थापक तथा पूर्व प्रमुख कार्यकारी अधिकृत जोन भोन टेजनर सुरुवात गरेका थिए। जोन भोन टेजनरले व्यक्तिगत स्वागत सन्देश सार्वजनिक गरेका थिए जहाँ उनले माई ओपेराका सदस्यहरूका लागि नयाँ समुदाय प्रदान गर्ने आफ्नो योजनाको वर्णन गरेका थिए। भिभालडि डटनेट यसका सदस्यहरूका लागि सेवा तथा सुविधाहरूको प्रदान गर्दछ जसमा ब्लग, इ-डाँक सेवा, तस्वीर सङ्ग्रह र प्रयोगस्थलहरू समावेश छन्। भिभालडि डटनेट ओपेरा सफ्टवेयरसँग सम्बन्धित छैन।
सहारा क्लब पोखरा
समाज सेवा
सूर्यबहादुर केसी स्मृति सहारा फुटबल एकेडेमीमा हाल १४ जिल्लाका २४ बालकहरु आश्रित छन् । क्लबले अनाथ तथा असाहय बालबकहरुलाई पालनपोषणका साथमा फुटबल समेत सिकाउँदै आइरहेको छ ।
प्रदेश सभा निर्वाचन, २०७४
प्रदेशसभा निर्वाचन नेपालको नवनिर्मित सात प्रदेशहरूको प्रदेश सभाको गठनको लागि प्रतिनिधि सभा निर्वाचनसँगै दुई चरणमा वि.सं. २०७४ मङ्सिर १० र २०७४ मङ्सिर २१ मा सम्पन्न भएको थियो। नेपालको सात वटै प्रदेशको प्रदेश सभाको लागि तय गरिएको ५५० सिटको (पहिलो हुने निर्वाचित हुने निर्वाचन प्रणालीबाट ३३० र समानुपातिक प्रतिनिधित्व प्रणालीबाट २२०) लागि यो निर्वाचन सम्पन्न गरिएको थियो। यो निर्वाचनले नेपाललाई एक सङ्घीय संरचनामा परिवर्तन गरेको थियो भने अर्को प्रदेश सभाको निर्वाचन प्रदेश सभा निर्वाचन, २०७९ मा हुनेछ।
सरिना सिंह
सरिना सिंह एक अष्ट्रेलियाली लेखिका र यात्रा लेखिका हुन्। उनी अन्तर्राष्ट्रिय अखबार र म्यागजिनहरुको विस्तृत श्रृंखलाबाट प्रकाशित भइन् र यात्रा प्रकाशक लोन्ली प्लानेटका लागि वरिष्ठ लेखक र स्तम्भकार भइन्।
बाल्यकाल
सिंहका बुबा सन् १९५५ मा मेलबर्न विश्वविद्यालयमा मेडिसिन पढ्न अस्ट्रेलिया आएका थिए । एक सम्पादकीयमा, सिंहले लेखे कि जब उनका बुबा भारतबाट फिजी हुँदै अष्ट्रेलिया आइपुगे, जहाँ उनका आफ्नै बुबाले पहिलो विश्वयुद्ध पछि परिवारलाई सारेका थिए, अष्ट्रेलिया अझै पनि "अहिलेको कुख्यात सेतो अष्ट्रेलिया नीति द्वारा शासित थियो।" उनले आफूलाई "भारतीय मूलको अष्ट्रेलियाली, जसले आफ्नो जीवनको अधिकांश समय मेलबर्नमा बिताएकी छिन्" भनी वर्णन गरिन्। सिंहले यो पनि लेखे कि उनका आमाबाबुले गुणस्तरीय शिक्षाको कदर गरे र उनी र उनका भाइहरु मेलबर्नको निजी विद्यालयहरुमा पढेका थिए। उनले मेलबर्नको प्रतिष्ठित लरिस्टन गर्ल्स स्कूलमा अध्ययन गरे र उनका भाइहरुले स्कच कलेजमा पढे । उनका दुबै भाइहरु मेडिसिनका डाक्टर हुन्।
शाही पर्दा बाहिर
२००२ मा सिंहले ५२ मिनेटको टेलिभिजन डकुमेन्ट्री कार्यक्रम बियन्ड द रोयल भिल सह-लेखन र सह-निर्देशन गरे।  वृत्तचित्र, अस्ट्रेलियाको सार्वजनिक टेलिभिजन नेटवर्क, SBS को लागि जर्मन-अष्ट्रेलियाली सह-उत्पादन, भारतमा सेट गरिएको छ र पूर्व रियासतहरुमा दुई शाही परिवारहरुको परिवर्तन भूमिका र आधुनिक भारतमा व्यवहार्य रहन उनीहरुले सामना गर्ने चुनौतीहरु चित्रण गर्दछ। वृत्तचित्र जर्मनीको टेलिभिजन र अष्ट्रेलियाको SBS मा प्रदर्शन गर्नु अघि मेलबोर्न अन्तर्राष्ट्रिय चलचित्र महोत्सवमा प्रिमियर गरिएको थियो।
गीता गोविन्दम
गीता गोविन्दम एक २०१८ भारतीय तेलुगु-भाषाको प्रेमप्रसङ्गयुक्त हास्य चलचित्र हो, जुन GA2 पिक्चर्सको ब्यानरमा बनी वासु द्वारा निर्मित र परशुराम द्वारा लिखित र निर्देशित गरीएको हो । यस चलचित्रमा विजय देवरकोन्डा र रश्मिका मन्दाना मुख्य भूमिकामा छन् । यो चलचित्र १५ अगस्ट २०१८ मा भारत र १४ अगस्ट २०१८ मा अमेरिकामा रिलीज गरिएको थियो । चलचित्र सकारात्मक समीक्षामा रिलीज गरियो ।
साउन्डट्र्याक
चलचित्रको सङ्गीत गोपी सुन्दरले रचेका थिए र अडियो आदित्य म्यूजिकले रिलिज गरेको थियो । १० जुलाई २०१८ मा पहिलो गीत "इन्केम इन्केम इन्केम कावाले" रिलीज भयो ।
आलोचनात्मक स्वीकार्यता
इन्डियाग्लिट्जले आफ्नो समीक्षामा उल्लेख गरे कि " 'इन्केम इन्केम' र 'येन्ती येन्ती' एल्बममा अलग छन् । उत्कृष्ट गीतहरूले यसलाई एक योग्य आउटपुट बनाउँदछ । समग्रमा, गोपी सुन्दर सभ्य रूपमा भाँडामा लिन्छन् ।" "इन्केम इन्केम" त्यसपछि २०१८ को सर्वश्रेष्ठ गीत मध्ये एक भयो ।
रुवान्डा राष्ट्रिय फुटबल टोली
रुवान्डा राष्ट्रिय फुटबल टिम अन्तर्राष्ट्रिय फुटबल प्रतियोगितामा रुवान्डाको प्रतिनिधित्व गर्ने पुरुष फुटबल टिम हो । यो रुवान्डामा फुटबलको लागि शसकीय निकाय रुवान्डा फुटबल संघको नियन्त्रणमा रहेकोे छ ।
चम्बल नदी
चम्बल नदी मध्य भारतमा यमुना नदीको सहायक नदी हो। यो नदीको मूल जानापाओ पर्वत हो। यसका सहायक नदिहरु क्षिप्रा, सिंध र कलिसिन्ध नदी हुन्। यो भारतको मध्य र उत्तर-मध्य भागको राजस्थान तथा मध्य प्रदेश हुदै बग्छ।
नदीको लम्बाई (किलोमिटरमा)
यो नदीको लम्बाई ९६५देखि ९६६ किलोमिटर सम्म हो। यो भारतको मध्य प्रदेशमा ३३५ किलोमिटर लमु छ।
ग्लेन म्याक्सवेल
ग्लेन जेम्स म्याक्सवेल (जन्म १४ अक्टोबर १९८८) एक अस्ट्रेलियन क्रिकेट खेलाडी हुन् । उनी अस्ट्रेलिया तथा घरेलु क्रिकेट भिक्टोरीयाको लागि सिमित ओभर क्रिकेट तथा टि२० क्रिकेट खेल्छन । उनी एक भरपर्दो अलराउन्डर हुन् जो दायाँ हाते ब्याटिङ तथा दायाँ हाते अफ ब्रेक बलिङ गर्छन । उनले सन् २०११ मा एउटा अस्ट्रेलियन राज्य स्तरीय एकदिवसीय खेलमा सबैभन्दा छिटो अर्धशतक बनाएका थिए । उनले ५० रन मात्र १९ बलमा बनाएका थिए । उनले अस्ट्रेलियाका लागि हङकङ अन्तर्राष्ट्रिय क्रिकेट सिक्सेजमा पनि भाग जनाएका छन् ।